ОБЩИНА ГРАД ГРАМАДА , ОБЛАСТ ВИДИН

(3830гр.Грамада,пл.”М.Нинов”№ 1,(/09337 22 58, факс:09337 22 31

e-mail: obstina​​_gramada@abv.bg
З А П О В Е Д

№ 27
гр. Грамада, 17. 03. 2026 година

                   На основание чл. 44, ал. 1, т. 8 от ЗМСМА, чл. 183, ал.3 от Изборния кодекс и Решение № 4464 – НС / 24. 02. 2026 г. на ЦИК във връзка с произвеждането на Изборите за Народни представители на 19 април  2026 г. 
О П Р Е Д Е Л Я М:
Следните места за поставяне на агитационните материали:

Град Грамада – Автоспирка Нова махала, обемни тела в центъра и подпорна стена до моста на ул. “ Георги Димитров”.

Село Тошевци – до Автоспирка.

Село Бранковци – пред читалището.

Село Срацимирово – пред магазина в селото и автоспирка на гарата.

Село Водна – в центъра – до магазина.

Село Милчина лъка – пред училището.

Село Медешевци – пред кметството.

               На сгради, огради и витрини агитационните материали се поставят след предварително разрешение на собственика или управителя на имота.

В съответствие с разпоредбите на Изборния кодекс се забранява:

·  Унищожаването и заличаването на агитационни материали, поставени по определения в Изборния кодекс ред до приключване на изборите. 

· Използването на агитационни материали, които застрашават живота и здравето на гражданите, частната, общинската и държавна собственост и безопасността на движението, както и на материали, които накърняват добрите нрави, честта и доброто име на кандидатите.

· Използването на държавния и общинския транспорт за агитация.

· Поставянето на агитационни материали на партии, коалиции и инициативни комитети в изборните помещения, както и на разстояние, по – малко от 50 метра от входа на сградата, в която е изборното помещение, през изборния ден и до края на гласуването.

 В срок до седем дни след деня на изборите партиите, коалициите от партии и инициативните комитети да премахнат поставените от тях агитационни материали. 

    Настоящата заповед да се оповести публично чрез сайта на община – Грамада - www.obshtina_gramada.com и изпрати на РИК – Видин.
 Контрол по изпълнение на заповедта възлагам на секретаря на община Грамада. 

МИЛЧО БАШЕВ / п /
КМЕТ НА ОБЩИНА ГРАМАДА
